Apple kompaniyasi iPhone 12 “o‘lmaydigan” smartfon sifatida ko‘rsatilgan navbatdagi rolik bilan bo‘lishdi

Apple kompaniyasi iPhone 12’ning uzoq muddat xizmat qilishiga qaratilgan yana bir reklama roligini e’lon qildi, deb xabar beradi IXBT. Bu safar rolik markazidan ekran uchun maxsus himoya qoplami — Ceramic Shield o‘rin olgan.

Reklama roligida ayol kishining qo‘lidagi iPhone 12 tushib ketadi. Qiz uni bir necha soniya davomida ushlashga harakat qiladi, biroq smartfon baribir yerga tushadi — ekraniga esa hech qanday shikast yetmaydi.
Rolik izohida: “iPhone 12 har qanday boshqa smartfondagidan ko‘ra mustahkamroq Ceramic Shield himoya oynasi bilan jihozlangan. Xotirjam bo‘ling, bu iPhone”, deyilgan.

iPhone 12 lineykasidagi barcha modellar Ceramic Shield qoplamali OLED-displeylar bilan jihozlangan bo‘lib, Apple’ning ma’lum qilishicha, u oldingi iPhone modellaridan ko‘ra yerga tushish zarbalariga to‘rt karra bardoshliroq.
Avvalroq xaridorlar iPhone 12 smartfonlari korpusining rangi o‘chib ketayotganidan shikoyat qilayotgani to‘g‘risida xabar berilgandi.